钦定古今图书集成/明伦汇编/官常典/第498卷 > 耶律拔里得
## 钦定古今图书集成/明伦汇编/官常典/第498卷 > 耶律拔里得

按《辽史》本传：“拔里得，字孩邻，太祖弟剌葛之子。太宗
即位，以亲爱见任。会同七年，讨石重贵，拔里得进围
德州，下之，擒刺史师居璠等二十七人。九年，再举兵，
次滹沱河，降杜重威，战功居多。太宗入汴，以功授安
国军节度使，总领河北道事。师还，州郡往往叛以应
刘知远，拔里得不能守而归。世宗即位，迁中京留守”，
卒。